**AGENȚIA PENTRU PROTECȚIA MEDIULUI BRAȘOV**

**DECIZIA ETAPEI DE ÎNCADRARE**

**Nr. ...... din .............**

Ca urmare a solicitării de emitere a acordului de mediu adresate de **PRIMĂRIA MUNICIPIULUI BRAȘOV – SERVICIUL INVESTIȚII**, cu sediul în jud. Brașov, mun. Brașov, Bulevardul Eroilor, nr. 8, înregistrată la APM Brasov cu nr. 1776 din 08.02.2024, in baza:

- **Legii nr. 292/2018** privind evaluarea impactului anumitor proiecte publice și private asupra mediului;

- **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin Legea nr. 49/2011, cu modificarile si completarile ulterioare;

și ca urmare a completării documentației cu nr. 2422/21.02.2024, nr. 2720/27.02.2024, nr. 4603/03.04.2024, și nr..........., autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiza Tehnica din data de 20.03.2024, că proiectul **„„Campus integrat pentru învățământ dual Brașov și împrejmuire”,** propus a fi amplasat în jud. Brașov, mun. Brașov, str. Albinelor, nr. 29, amplasament identificat prin CF nr. 175301 Brașov, nr. cad. 175301, conform Certificatului de urbanism nr. 2993/02.11.2022 cu valabilitate de 24 luni de la data emiterii, eliberat de Primăria Municipiului Brașov, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Justificarea prezentei decizii:

1. **Motivele pe baza cărora s-a stabilit necesitatea neefectuarii evaluării impactului asupra mediului sunt următoarele:**
2. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului*,* fiind încadrat în **Anexa nr. 2, pct.** 10, alin b) proiecte de dezvoltare urbană, inclusiv construcţia centrelor comerciale şi a parcărilor auto;
3. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
4. lipsa observațiilor din partea publicului interesat;
5. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și conceptia întregului proiect****:*

Proiectul vizează construirea unui campus integrat pentru învățământ dual structurat în 4 corpuri de clădire unitare și un corp de legătură cu funcțiuni conexe specifice.

Învățământul dual este o formă de organizare a învățământului profesional și tehnic, tripartită, ce are la bază un contract de parteneriat între operatorul economic, unitatea de învățământ și unitatea administrativ-teritorială, precum și contracte individuale de pregătire practică între operatorul economic, elev / părinte tutore și unitatea de învățământ.

Învățământul dual, va asigura nevoia de personal calificat în domeniile de activitate în urma solicitării din partea agenților economici.

**Situația** **existentă:**

Amplasamentul este situat in intravilanul municipiului Brașov, strada Albinelor nr. 29. imobilul este înscris în CF nr. 175301 Brașov, cu nr. cadastral 175301 și are suprafața de 28.896 mp, categoria teren împrejmuit. Terenul face parte din domeniul public al Municipiului Brașov.

Terenul se află in proximitatea unor locuințe colective si individuale, zonă cu funcțiune de locuire, este lipsit de construcții permanente, are formă dreptunghiulară, alungită pe direcția NV-SE, cu dimensiunile de gabarit cca. 92 x 321 m. Pe latura de Nord-Vest a parcelei se află accesul la stradă cu o deschidere de 92m.

În prezent, terenul se învecinează la Nord- Vest cu strada Albinelor nr. 29, reprezentând calea principală de acces auto și pietonal cu o deschidere de 92m.

Pe latura de Sud-Vest există un drum din pietriș ce deservește locuințele colective învecinate.

Către Sud și Est, amplasamentul se învecinează cu terenuri în proprietate privată, lipsite de construcții.

**Situața propusă**

Proiectul vizează construirea unui campus integrat pentru învățământ dual structurat în 4 corpuri de clădire unitare și un corp de legătură cu funcțiuni conexe specifice.

Se va organiza în patru zone și anume:

1. zona ocupată de construcții și instalații;

2. zona curții de recreație;

3. zona terenurilor și a instalațiilor sportive exterioare;

4. zona verde;

Zona ocupată de construcții (campusul) este proiectat ca un ansamblu de clădiri, găzduind 4 grupe funcționale majore:

* Căminul pentru elevi /studenți
* Cantină, Biblioteca și spațiile de recreere
* Centrul educațional
* Sală de sport/multifuncțională

Funcțiunile sunt distribuite în volumetria ansamblului, în funcție de zonele de interes, astfel încât să asigure o bună legătură și accesibilitate către toate tipurile de spații utilizate.

**Centrul educațional** are o capacitate maximă de 648 elevi și este împărțit în 2 corpuri conectate la nivelul etajului 1 spațiu amplu ce cuprinde o funcțiuni conexe. Datorită variației profilului educational, o parte din sălile destinate elevilor se desfășoară în cadrul corpului de legătură, pentru a putea facilita o legătură mult mai rapidă cu latura practică a specialității studiate. În cadrul centrului educational se vor desfășura cursuri în jurul a 5 domenii de activitate:

- mecatronică

- aeronautică

- IT

- automotive

- turism și alimentație publică (spații dispuse în corpul de legătură)

**Clădirea destinată spațiilor de cazare pentru elevi/studenți** are o capacitate maximă de 414 locuri care include locurile pentru persoane cu dizabilități și la care se adaugă locurile pentru cadre didactice și pentru invitați. Acesta a fost poziționat într-o zonă centrală a ansamblului pentru a permite accesibilitatea către zonele de interes în care elevii își desfășoară activitatea predominantă – studiu.

**Cantina** este compusă din spațiile aferente preparării hranei (bucătăria și spațiile anexe) și sala de mese cu o capacitate maximă de 240 persoane și este poziționată central în cadrul ansamblului facilitând accesibilitatea din direcția celorlalte spații. În proximitatea acesteia se regăsesc spații de recreere, biblioteca precum și spații de studiu individual.

**Sala de sport/multifuncțională** are o capacitate de bază de 132 utilizatori și oferă posiblitatea practicării mai multor sporturi. Aceasta se află în strânsă legătură cu spațiile exterioare, campusul benficiind de terenuri de baschet și tenis exterioare.

**Indicatori urbanistici situația propusă**

Suprafață teren zonă studiată – 28896.00 m2

Suprafață construită – 8700.89 m2

Suprafață desfășurată generală – 25344.62m2

Suprafață desfășurată pentru calcul CUT - 25092.61 m2

P.O.T. propus – 31.11%

C.U.T. propus – 0.86

R. h. max– P+6

H. max. – 26.00m de la nivelul terenului

Suprafață spații verzi – 7728.61m2/ 26.75% (minim 25% conf. C.U. nr. 2993 din 02.11.2022)

|  |  |  |
| --- | --- | --- |
| **Bilanț Teritorial** |  |  |
|  |  |  |
| **S. Construită Campus Dual** | **8700.89 m2** | **30.11%** |
| S. Platformă Gunoi | 15.37 m2 | 0.05% |
| S. Pavaj pietonal/carosabil | 10548.00 m2 | 36.50% |
| S. Pavaj pietonal | 1096.36 m2 | 3.79% |
| S. Pistă de biciclete | 126.41 m2 | 0.44% |
| S. Terenuri sport | 680.36 m2 | 2.36% |
| S. Spații Verzi | 7728.61 m2 | 26.75% |
| S. TOTAL TEREN | 28896.00 m2 | 100.00% |

**Dotări tehnice**

Cele 5 domenii de activitate mecatronică, aeronautică, IT, automotive și alimentație publică și turism, vor avea atât săli de curs, cât și ateliere digitale și de practică.

Igienizarea spațiilor de atelier de practică pentru cele 5 domenii de activitate se va face de către echipe specializate contractate.

**Cantina poziționată central la etajul 1** în cadrul ansamblului construit, va dispune de un spațiu de mese necesar pentru luat masa, iar bucătaria acesteia va fi dotată cu următoarele: blaturi pentru preparare, chiuvete din inox, aparate de cafea, cuptor cu microunde, frigidere, aragaze, spălător de vase, recipiente cu capac și pedală pentru deşeuri menajere.

Cantina va avea la nivelul parterului un spațiu de aprovizionare marfă, împreună cu 3 depozite pe categorii: depozit de legume, depozit de alimente diverse și depozit frigorific.

În ceea ce privește circuitul curat-murdar; se vor prevedea vestiare pe sexe cu dulap depozitare haine/ echipament (halat, pantalon şi bluză, şorţ, mănuşi, cizme de cauciuc, bonetă) și cu grupuri sanitare (dotate cu lavoar, vas de WC, cabină de duș, săpun lichid, șervețele de unică folosință, și recipient cu capac și pedală pentru deșeuri menajere) pentru personal înainte de accesul în bucătărie, iar aprovizionarea cu marfă se va face cu ascensorul din zona spațiilor de depozitare de la parter. Transportarea deșeurilor reziduale din bucătărie se va face printr-un ascensor secundar spre spațiul de depozitare a deșeurilor de la parter care vor fi preluate mai apoi de către echipele de salubritate contractate.

**Cafeneaua de la parter poziționată central** în cadrul ansamblului, va dispune de un spațiu de mese pentru clienți, un bar și va fi dotată cu frigidere și aparate de cafea.

Cafeneaua va dispune de un spațiu de provizionare marfă, un spațiu pentru depozitarea băuturilor nealcoolice, dar și de un spațiu special amenajat pentru depozitarea deșeurilor reziduale ce vor fi ridicate mai apoi de către echipele de salubritate contractate.

Grupurile sanitare din cadrul cafenelei vor fi separate in grupuri sanitare pentru personal și grupuri sanitare pentru clienți, pe sexe, împreună cu un grup sanitar destinat persoanelor cu dizabilități. Acestea vor fi dotate cu lavoare, vase de WC, pisoare, săpun lichid, șervețele de unică folosință, și recipient cu capac și pedală pentru deșeuri menajere.

**Spălătoria/ uscătoria poziționată central la nivelul parterului**, va fi dotată cu mașini de spălat rufe, mașini de uscat rufe, calandru și masă de călcat. În cadrul spălătoriei/uscătoriei, vor fi amenajate un vestiar pentru personal cu grup sanitar, spații pentru depozitarea rufelor murdare, curate și zonă de depozitare a detergenților.

**Spațiile de cazare din cadrul campusului** vor fi dotate cu dulapuri, paturi, noptiere și mese de lucru, iar grupurile sanitare din cadrul acestora vor fi dotate cu lavoare, vase de WC, pisoare, cabine de duș, săpun lichid, șervețele de unică folosință și recipient cu capac și pedală pentru deșeuri menajere. Pe fiecare etaj va fi câte un spațiu destinat oficului de curățenie pentru a asigura igienizarea permanentă a holurilor de distribuție, dar și a camerelor de cazare.

**Sala de sport** **din cadrul campusului** va fi prevăzută cu vestiare pe sexe, cu grupuri sanitare dotate cu lavoare, vase de WC, pisoare, cabine de duș, săpun lichid, șervețele de unică folosință și recipient cu capac și pedală pentru deșeuri menajere.

**Cabinetele medicale** **și punctul de prim ajutor**, vor fi dotate cu mese, paturi și zone de depozitare, iar grupurile sanitare vor fi dotate cu lavoare, vase de WC, săpun lichid, șervețele de unică folosință și recipient cu capac și pedală pentru deșeuri menajere.

**Circulații și accese**

Accesul auto și cel pietonal se va realiza din Str. Albinelor nr. 29, dar și de pe drumul petruit de pe latura de Sud-Vest a parcelei.

În interiorul parcelei, circulația auto și cea pietonală se va realiza prin intermediul marcajelor rutiere propuse.

Circulația auto se va realiza din pavele carosabile , care, conform proiectului de sistematizare, va avea pantele în așa fel, încât apa provenită în urma ploilor și a altor factori, să fie colectată de receptoarele pluviale și direcționată către separatoarele de hidrocarburi, înainte de a ajunge în bazinul de retenție și mai apoi în rețeaua publică de canalizare.

Circulația pietonală se va realiza prin intermediul trotuarelor realizate din pavele de diferite dimensiuni și texturi.

**Staționarea autovehiculelor** se va realiza exclusiv în interiorul parcelei, fiind asigurat un număr de 117 locuri de parcare.

Din numărul total de locuri de parcare, 3 locuri vor fi destinate persoanelor cu dizabilități locomotorii și alte 24 locuri, dotate cu stație de încărcare, vor fi destinate mașinilor electrice.

**Alimentarea cu apă :**

Alimentarea cu apă potabilă a clădirii, pentru consumul menajer și pentru refacerea rezervei de incendiu, se va realiza prin intermediul unui branșament la rețeaua publică.

**Instalații de alimentare cu apă rece menajeră**

Folosind bransamentul de la reteaua publica, apa potabilă se distribuie prin intermediul unui racord contorizat către gospodăria de apă pentru incendiu și către gospodăria de apă pentru consumatorii menajeri. Parametrii de debit și presiune, necesari funcționării instalațiilor de alimentare cu apă rece menajeră, vor fi asigurați cu ajutorul unei gospodării de apă, montată în camera tehnică.

Prin intermediul grupului de pompare, apa potabilă va fi distribuită către consumatorii campusului.

La trecerea conductelor prin planșee și pereți se vor monta tuburi de protecție. La trecerea conductelor prin pereții antifoc se vor prevedea piese de trecere etanșare pentru protecție, în vederea limitării propagării incendiului. Echiparea cu obiecte sanitare se realizeaza conform planurilor de arhitectură. Instalația de apă rece și caldă se izolează termic 100% continuu, independent de tipul de utilizare al încăperilor.

Instalația de alimentare cu apă rece de consum, se va executa cu țevi, iar îmbinarea conductelor se va realiza prin sudura (polifuziune). Țevile trebuie sa fie conform certificatelor de calitate al producătorului și să fie agrementate tehnic. Înainte de a fi puse în operă țevile vor fi supuse la verificări.

Prepararea apei calde de consum menajer se va realiza cu ajutorul panourilor solare și a pompelor de căldură. Apa calda menajera astfel preparată, se va distribui la obiectele sanitare prin intermediul unor conducte care se vor amplasa in paralel cu cele de apă rece.

Alimentarea cu apa potabilă a clădirii pentru consumul menajer și pentru refacerea rezervei de incendiu, se va realiza prin intermediul unui branșament la rețeaua publică. Totodată pentru producția de apă caldă menajeră, vor fi prevăzute panouri solare.

**Instalații de canalizare menajeră**

Instalatia de canalizare menajera aferenta constructiei asigura colectarea si evacuarea apelor uzate menajere provenite de la obiectele sanitare din cladire intr-un sistem vertical si orizontal de scurgere. In sistemul de canalizare exterioara sunt evacuate urmatoarele categorii de ape uzate:

• ape uzate menajere provenite din functionarea tuturor obiectelor sanitare inclusiv a WC-urilor;

• ape uzate menajere cu continut de grasimi provenite din functionarea spalatoarelor;

• ape de condens provenite din functionarea aparatelor de climatizare, camerelor frigorifice si a vitrinelor frigorifice;

Apele uzate menajere de la obiectele sanitare sunt colectate prin intermediul coloanelor verticale si directionate catre colectorii orizontali, montati ingropat sub cota 0.00, dupa care sunt directionate catre reteaua de canalizare exterioara.

Conductele pentru canalizarile menajere se vor monta astfel:

• in pereti de gipscarton/ in sapa, legaturile la obiectele sanitare;

• in ghene inchise, cu posibilitatea de vizitare in dreptul piesei de curatire, coloanele verticale;

Condensul provenit de la aparatele de climatizare se va prelua prin conducte din polipropilena (tip PP) conform planurilor si se va dirija catre coloana de condens si catre coloanele de ape uzate.

Pentru preluarea canalizarii menajere cu posibile grasimi s-e vor realiza trasee distincte de canalizare sub cota 0.00, ce vor fi racordate la separatoarele de grasimi montate la imediata iesire din cladirea, respectandu-se cerintele de mediu.

Pentru preluarea condensului de la vaporizatoare, se vor prevedea racorduri cu sifon de condens si capac, racordarea urmand sa fie realizata de firma ce va instala vaporizatoarele.

Apele accidentale de pe pardoseala spatiului tehnic se vor colecta cu ajutorul unui sifon de pardoseala. Sistemul de scurgere va fi prevazut cu puncte de curatire amplasate in zone usor accesibile atat in plan vertical (coloane verticale) cat si in plan orizontal (colectoare orizontale).

Apele uzate din zona cantinei, cele rezultate de la cuptoare si masina de spalat precum si condensul de la vitrinele frigorifice, vaporizatoare si unitatile de climatizare, inainte de descarcarea in canalizarea din incinta vor fi trecute prin separatoare de grasimi si retinere namol. Fiecare separator de grasimi va fi prevazut cu punct de prelevare probe.

**Instalații de canalizare pluvială**

In incinta sunt propuse doua retele de canalizare pluviale, si anume:

• retea de canalizare ape pluviale poluate (ape preluate de pe platformele betonate, platformele pietonale, parcaje);

• retea de canalizare ape pluviale conventional curate (ape preluate de pe cladire);

Apele pluviale poluate sunt preluate prin guri de scurgere in reteaua de canalizare ape pluviale poluate si trecute prin separatorul de hidrocarburi propus, urmand a fi descarcate intr-un bazin de retentie impreuna cu apele conventional curate.

Gurile de scurgere utilizate vor fi echipate cu gratar si rama carosabile (pentru trafic greu), cu parafrunzar si cu depozit nisip. In executie se impune corelarea cotelor capac ale gurilor de scurgere cu cotele sistematizate ale terenului.

Apa meteorica colectata de pe suprafata platformelor de parcare va fi colectata intr-o retea distincta de cea a canalizarii menajere si vor fi tratate prin intermediul unui separator de hidrocarburi cu filtru coalescent si decantor de namol, dimensionat corespunzator debitului rezultat, urmand a fi directionate catre un bazin de retentie.

Instalații de hidranți interiori

Echiparea tehnica a cladirii cu instalatii de stingere a incendiilor cu hidranti interiori se realizeaza in conformitate cu „Normativ privind securitatea la incendiu a constructiilor, Parte a II-a – Instalatii de stingere, indicativ P118/2-2013, cu modificarile si completarile publicate in Ordinul 6026 din 2018.

Conform art. 4.1. Alin.1) lit.e) din P118/2-2013 este obligatorie echiparea clădirii cu instalație de hidranți interiori

**Instalații de hidranți exteriori**

Echiparea tehnica a cladirii cu instalatii de stingere a incendiilor cu hidranti exteriori se realizeaza in conformitate cu „Normativ privind securitatea la incendiu a constructiilor, Parte a II-a – Instalatii de stingere, indicativ P118/2-2013, cu modificarile si completarile publicate in Ordinul 6026 din 2018.

Alimentarea cu apa și evacuarea apelor uzate menajere se va face conform avizului de principiu favorabil nr. 114/01.02.2024 eliberat de Compania Apa Brasov SA.

**Alimentarea cu energie electrică:**

Alimentarea cu energie electrică va fi asigurată prin racordarea ansamblului construit la rețelele publice de utilități existente în zonă, dar se va prevedea și un sistem de panouri fotovoltaice cu randament ridicat, astfel încât din necesarul de consum energetic, cel puțin 30% va fi asigurat din surse regenerabile de energie de la fața locului.

**Alimentarea cu gaze naturale:**

Climatizarea se va realiza prin intermediul instalațiilor HVAC cu ventiloconvectoare dispuse in tavanul suspendat și recuperatoare de căldură.

Încălzirea şi climatizarea spaţiilor din incinta obiectivului se va realiza cu unităţi de climatizare în detenta directă, cu funcţionare în regim de pompă de căldură şi cu convectoare electrice.

**LUCRĂRI NECESARE ORGANIZĂRII DE ŞANTIER:**

**În vederea realizării organizării de șantier se propun următoarele lucrări și operațiuni provizorii:**

Asigurarea accesului pentru organizarea de șantier și determinarea zonei de organizare a execuției

Pentru buna desfășurare a lucrărilor de construcții, autoritatea contractantă trebuie să pună la dispoziția constructorului următoarele:

- Suprafața de teren necesară pentru organizarea de șantier

- Racordurile pentru utilități, până la limita șantierului

Împrejmuirea șantierului se va face în interiorul limitei de proprietate. Periodic se va verifica continuitatea, starea tehnică și de securitate a împrejmuirilor șantierului astfel încât, să fie preîntâmpinat orice acces neautorizat în incintă.

Accesul către proprietate se face pe latura de Nord-Vest a amplasamentului, care este delimitată de către str. Albinelor, Nr. 29. Pe durata șantierului va fi amenajată în zona accesului o rampa de spălare a autovehiculelor, dotată cu punct de apă. În zona de acces auto se vor amplasa: panoul de identificare a investiției; o cabină de pază și rampa de spălare. Obligația organizării, contractării și asigurării serviciilor de pază și control revine constructorului care, la cererea și pe bază de contract cu beneficiarul va organiza execuția. Controlul perimetrului va fi reglementat prin “Planul de pază al amplasamentului” aceasta intrând în atribuțiile antreprenorului.

**Circulația în interiorul șantierului**

Întreg personalul care desfășoară activități pe șantier cât și vizitatorii, au următoarele obligații:

În incinta șantierului să poarte în permanență echipament individual de protecție;

Vizitatorii să nu circule neînsoțiți;

Pentru deplasare se vor utiliza numai căile de circulație stabilite;

Se interzice deplasarea sau staționarea chiar și temporar a oricărei persoane în raza de acțiune a unui echipament tehnic – mijloc de transport, macara, buldozer, excavator, lângă materialele depozitate și stivuite în zonele de lucru – fără sarcină de muncă;

În incinta șantierului fumatul este interzis. Cu titlu de excepție fumatul este admis numai în locurile special amenajate. Este strict interzis fumatul în timpul deplasării lucrătorilor sau vizitatorilor în incinta șantierului sau la punctele de lucru;

**Racordarea la utilități – electricitate, apă potabilă**

Alimentarea cu energie electrică se va asigura prin racordare la rețeaua existentă în imediata vecinătate.

Tabloul electric al șantierului se va amplasa conform planului de organizare a execuției.

Toate instalațiile de alimentare cu energie electrică vor fi dotate cu dispozitive de protecție.

Încălzirea incintelor (barăcilor) se va realiza cu aparate electrice (calorifere, convectoare etc.) racordate la instalația electrică de alimentare din organizarea de șantier. Nu se admit instalații sau echipamente improvizate pentru încălzire, iar cele omologate nu vor fi lăsate în funcțiune nesupravegheate.

Apa potabilă în șantier va fi asigurată din rețeaua existentă în zonă prin realizarea unui punct de apă temporar în incinta șantierului. În organizarea de șantier se va amplasa un număr suficient de grupuri sanitare ecologice uscate.

**Asigurarea iluminatului în incinta șantierului**

Iluminatul în zonele de lucru se asigură prin executarea de instalații temporare locale sau zonale de iluminat, racordate la tablourile de distribuție. Acestea vor asigura o intensitate luminoasă necesară și suficientă desfășurării proceselor de muncă în condiții de securitate.

**Amenajarea spațiilor pentru depozitarea provizorie a materialelor de construcție, depozitarea uneltelor și utilajelor**

În interiorul limitei de proprietate, constructorul va executa lucrări de organizare provizorii, numai cele impuse de necesitățile șantierului.

Construcții provizorii necesare pot cuprinde:

* baracă muncitori/magazie provizorie;
* pichet PSI şi de protecția muncii;
* wc ecologic;
* punct de apă potabilă;
* platformă depozitare materiale de construcție;
* platformă parcare/depozitare utilaje;
* platformă pentru nisip;
* panou identificare proiect;
* tablou electric pentru organizarea execuției;
* zonă parcare pentru organizarea de șantier;
* baracă municitori;
* cabină de pază;
* instalație de iluminat pe timp de noapte;
* platformă depozitare deșeuri;
* rampă spalare auto.

Depozitarea materialelor se va face în spații și incinte special organizate și amenajate în acest scop asigurate împotriva accesului neautorizat. Antreprenorul lucrărilor are obligația de a amenaja, dota și întreține corespunzător, zonele de depozitare în locația pusă la dipoziție de beneficar, de a organiza descărcarea/încărcarea și manipularea materialelor, de a asigura gestiunea tuturor bunurilor aprovizionate pentru execuția lucrării.

**Impactul asupra mediului a lucrărilor organizării de șantier**

Lucrările de organizare a șantierului precum și derularea efectivă a construcției clădirii vor avea impact asupra mediului. Deși acest impact va fi de scurtă durată, el poate afecta mediul în lipsa unor măsuri adecvate.

**Surse de poluanţi şi instalaţii pentru reţinerea, evacuarea şi dispersia poluanţilor în mediu în timpul organizării de şantier**

Principalele surse de poluanți pe durata desfășurării șantierului care au impact asupra mediului pot fi:

- zgomotul şi vibraţiile provocate de circulaţia autovehiculelor şi activitatea utilajelor de construție (ar putea afecta muncitorii, populaţia şi animalele care se află în vecinătatea punctelor de lucru);

* vibraţii generate prin lucrările de construire;
* degajări de praf și pulberi, rezultate în urma circulației pe terenul neamenajat

- sursele de poluanţi pentru ape și sol pot exista doar accidental, datorită degradării utilajelor sau a echipamentelor sau a vărsării substanțelor chimice reprezentate de unele materiale folosite în cadrul lucrărilor de construcție ( adezivi, vopseluri etc.)

Nu vor exista surse de poluanți care să genereze radiații sau să aibă efecte asupra ecosistemelor terestre sau acvatice

## Dotări şi măsuri prevăzute pentru controlul emisiilor de poluanţi în mediu

Pentru a limita impactul asupra mediului și a sănătații populației, pe durata desfășurării șantierului, se vor lua o serie de măsuri în funcție de natura surselor de poluare:

**Măsurile de eliminare a prafului și a pulberilor din timpul construcţiei vor include:**

– bună localizare a grămezilor de materiale, mai ales de nisip şi sol, în direcţia opusă vântului faţă de zone comerciale, rezidenţiale sau de natură similară;

– acoperirea materialelor de construcţie şi a grămezilor de sol pentru a nu deveni surse de emisii fugitive de pulberi;

– stropirea periodică cu apă a materialelor din excavaţii la transport;

– umezirea frecventă a grămezilor şi zonelor de lucru;

– construirea de paravane sau bariere de vânt;

– acoperirea camioanelor care transportă materiale sub forma publerilor

– selectarea adecvată a echipamentelor şi limitarea vitezei în zona şantierului de construcţie;

– reducerea vitezei de deplasare în interiorul parcelei la 5km/h

**Măsuri de prevenire/reducere/compensare a surselor de zgomot şi de vibraţii**

– eliminarea sau controlul zgomotului la sursă la echipamentele fixe şi mobile;

– reducerea propagării şi nivelului zgomotului prin utilizarea de bariere fonice şi asigurarea unor distanţe suficient de mari până la receptori (în cazul extinderii amplasamentului prin construirea, de exemplu a unui depozit pentru reziduurile DGA);

– controlul perioadelor de timp în care se produce zgomot

– reducerea vitezei de deplasare în interiorul parcelei la 5km/h

**Măsuri de prevenire a poluării apelor și a solului:**

– asigurarea impermeabilizării drumurilor şi platformelor/zonelor de stocare (respectiv cu o suprafaţă impermeabilă recunoscută, de ex. asfalt sau beton, care nu poate fi uşor penetrată de lichide);

– păstrarea echipamentelor dezmembrate într-o zonă impermeabilă şi sigură pentru evitarea infiltrării scurgerilor în sol;

– întreținerea și verificarea periodica utilajelor și a echipamentelor;

– acoperirea depozitului şi refacerea amplasamentului;

– substanțele cu caracter periculos pentru mediu sau sănătatea populației vor fi păstrate în recipienți închiși, clar inscripționați, respectându-se condițiile de depozitare pentru fiecare substanță/material în parte, conform prevederilor de utilizare impuse de producatorul acestora.

## Dotări şi măsuri prevăzute pentru controlul emisiilor de poluanţi în mediu

Deșeurile rezultate în timpul execuției se vor colecta din frontul de lucru, se vor transporta și depozita temporar la punctul de colectare propriu din incinta șantierului. Activitatea se va desfășura controlat și sub supraveghere, astfel încât cantitatea de deșeuri în zona de lucru să fie permanent minimă pentru a nu induce factori suplimentari de risc din punct de vedere al securității și sănătății muncii.

Evacuarea deșeurilor din incinta șantierului se va face numai cu mijloace de transport adecvate și numai la gropi de gunoi autorizate. Răspunderea pentru încălcarea acestei prevederi revine în exclusivitate persoanei fizice sau juridice, beneficiarul neavând nici o răspundere în acest caz.

Zonele de depozitare temporară a deșeurilor vor fi amenajate corespunzător și dotate cu containere/recipiente/pubele adecvate atât ca și capacitate de depozitare dar și ca standard de protecție a mediului.

**LUCRARI DE REFACERE A AMPLASAMENTULUI LA FINALIZAREA INVESTIŢIEI**

Categoria de lucrări și activități desfășurate atât în timpul construirii cât și în timpul exploatării, prezintă riscuri minime de producere a accidentelor de orice natură, care să aibă impact asupra mediului.

Astfel, nu se prevăd lucrări de refacere sau prevenție în caz de accidente şi/sau la încetarea activităţii;

***b) cumularea cu alte proiecte existente și/sau aprobate:*** nu este cazul;

***c) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) cantitatea și tipurile de deșeuri generate/gestionate:***

**Deşeurilor generate pe amplasament în timpul realizării proiectului**

Construcția constă în realizarea unui Campus pentru Învățământ Dual. Astfel, construcția este proiectată în urma unor studii ce au avut în vedere realizarea rapidă, reducerea costurilor și reducerea pierderilor de materiale pentru construcție. În acest fel, cantitatea deșeurilor provenite din realizarea construcției, va fi minimă.

În urma construirii, vor rezulta deșeuri provenite din realizarea închiderilor exterioare, a învelitoarei și a compartimentărilor interioare ce vor consta în:

- resturi de gips-carton;

- profile metalice pentru gips-carton;

- plăci ceramice;

- elemente metalice de prindere;

- resturi de termoizolație din vată minerală bazaltică și polistiren extrudat;

- resturi de membrană hidroizolantă;

- resturi de zidărie și mortar provenit din urma realizării acesteia;

- resturi provenite din realizarea instalațiilor.

Aceste deșeuri, vor fi evacuate în containere speciale după ce vor fi sortate în funcție de natura acestora.

Alte tipuri de deșeuri vor rezulta din ambalajele echipamentelor și a materialelor de construcție ce nu vor depăși o cantitate de cca. 18m3 și vor consta în:

* cartoane;
* paleți și alte elemente din lemn;
* folii de protecție și alte elemente de prindere din materiale plastice;
* polistiren;
* elemente metalice.

Pentru o bună gestionare a deșeurilor, se va avea în vedere importanța sortării din șantier, prin colectarea în recipiente separate, a diferitelor tipuri de deșeu. Ele vor fi sortate în vederea transportului, tratării și depozitării/valorificării, astfel:

**Material concasabil:** beton, cărămidă, materiale ceramice, moloz, pământ și pietre, materiale pe bază de gips și materiale fără conținut de substanțe periculoase.

**Materiale plastice:** polistiren, cauciuc, alte plastice;  
Materiale reciclabile: carton, hârtie, plastic, sticlă din ambalaje, aluminiu, lemn, sticlă (fără oglindă);  
**Metale:** metale (inclusiv aliajele lor), cupru, bronz, alamă, aluminiu, zinc, fier și oțel, amestecuri metalice;  
**Materiale izolante:** vată de sticlă și vată bazaltică, fără conținut de substanțe periculoase.  
Asfalturi

Toate deșeurile provenite din construire, se vor evacua în urma realizării unui contract cu o firmă privată, ce deține Autorizație de Mediu si Licență ANRSC Clasa 2 pentru activitatea de colectare separată, tratare și transport separat al deșeurilor, Licență de transport eliberată de Autoritatea Rutieră Română precum și Certificat de Management al Calității ISO 9001:2008 și certificat de Management de Mediu ISO 14001:2001.

**Deşeurilor generate pe amplasament în timpul exploatării proiectului:**

Deșeuri produse (tipuri/compoziție), mod de stocare, mod de eliminare/ valorificare:

a. Materii care nu se pretează consumului - Stocare în spațiu frigorific

Aceste deșeuri se predau operatorilor economici autorizați pentru activități de colectare/ eliminare/ valorificare

b. Deșeuri din hârtie și carton de ambalaj – Stocare în spațiu amenajat

c. Deșeuri din materiale plastic – Stocare în spațiu amenajat

Aceste deșeuri se predau operatorilor economici autorizați pentru activități de colectare/ valorificare

d. Deșeuri menajere – Stocare în europubele cu capac în spațiu acoperit desfășurat pe platformă de beton, aflat la cel puțin 10 m față de ferestrele camerelor de locuit ale construcțiilor vecine și dotat cu punct de apă și sifon de pardoseală pentru a permite spălarea pubelelor și a platformei

Aceste deșeuri se transportă la depozitul de deșeuri menajere, asigurat prin contract cu serviciul salubrizare local.

Titularul activității are obligația valorificării deșeurilor produse/ deținute, cu respectarea prevederilor art. 4 alin. (1)-(3) și art. 20 din legea nr. 211/2011 republicată, privind regimul deșeurilor, cu modificările și completările ulterioare. Pentru asigurarea unui grad înalt de valorificare, producătorii de deșeuri și deținătorii de deșeuri sunt obligați să colecteze separate cel puțin următoarele categorii de deșeuri: hârtie, metal, plastic și sticlă.

Titularul activității are obligația să desemneze o persoană din rândul angajaților proprii care să urmărească și să asigure îndeplinirea obligațiilor prevăzute de Legea nr. 211/2011 republicată, privind regimul deșeurilor cu modificările și completările ulterioare sau să delege această obligație unei terțe persoane.

Modul de transport al deșeurilor și măsurile pentru protecția mediului:

Transportul deșeurilor se va face cu respectarea HG nr.1061/2008 privind transportul deșeurilor periculoase și nepericuloase pe teritoriul României.

Monitorizarea gestiunii deșeurilor:

Se va asigura evidența cronologică a gestiunii deșeurilor pentru fiecare tip de deșeu, precum și a cantității, naturii și originii deșeurilor și după caz, a destinației, a frecvenței colectării, a mijlocului de transport și a metodei de tratare.

**Gospodărirea substanţelor şi preparatelor chimice periculoase:**

Substanțele și preparatele chimice periculoase utilizate și/sau produse - sunt reprezentate de unele materiale folosite în cadrul lucrărilor de construcție;

Modul de gospodărire a substanțelor și preparatelor chimice periculoase și asigurarea condițiilor de protecție a factorilor de mediu și a sănătății populației – substanțele cu caracter periculos pentru mediu sau sănătatea populației vor fi păstrate în recipienți închiși, clar inscripționați, respectându-se condițiile de depozitare pentru fiecare substanță/material în parte, conform prevederilor de utilizare impuse de producatorul acestora;

1. ***poluarea și alte efecte negative:***

**Protecția calității aerului :**

- **sursele de poluanţi pentru aer, poluanţi, inclusiv surse de mirosuri;**

Datorită ventilației naturale realizată prin ochiurile mobile ale ferestrelor și a sistemului de ventilație instalat pe toată suprafața campusului pentru a asigura un aport optim de aer curat (oxigen), concentrația dioxidului de carbon provenit din respirație nu va depăși 0,01 % din volum.

În cadrul clădirii propuse, nu se vor folosi materiale de construcții care să degajeze formaldehide. De asemenea, nu se vor folosi materiale care au în compoziție azbest.

Obiectivul nu va constitui un factor de poluare al aerului din punct de vedere al asigurării energiei termice, soluția folosită pentru încălzire fiind cu pompe de căldură.

Daca funcțiunile prevazute generează noxe sau alți factori de poluare ai mediului:

Funcțiunile prevăzute nu generează noxe sau alți factori de poluare ai mediului.

Înscrierea în limitele admise de emisii de gaze arse:

În perioada de realizare a lucrarilor, impactul proiectului asupra factorului de mediu aer constă în generarea de emisii de către utilajele si mijloacele de transport utilizate. Ca urmare, vor fi luate toate măsurile in vederea limitarii generarii de praf, de catre prestatorul lucrarilor care va avea in vedere ca utilajele si mijloacele de transport utilizate sa fie corespunzatoare din punct de vedere tehnic și să nu genereze noxe peste limitele admise. Substanțele poluante pentru atmosfera se vor încadra în valorile limita pentru **imisii** stabilite de Lg. nr. 104/2011 și STAS 12574/1987 și în valorile limita pentru **emisii** stabilite de Ord. nr. 462/1993 al MAPM, actualizat 2016;

**Protecția calității apelor:**

Apele rezultate în urma activităților din zona de cantină vor trece prin separatoare de grăsimi și reținere de nămol, înainte de a fi descărcate în canalizarea din incintă. Fiecare separator de grăsimi va fi prevăzut cu punct de prelevare probe.

Pentru zona de parcare, se propune un separator de hidrocarburi, prevăzute cu puncte de prelevare probe, care permit separarea și reținerea lichidelor ușoare (motorină, benzină, uleiuri și alte produse petroliere) din apele uzate și separatoare de grăsimi. De asemenea, va fi prevăzut un separator de hidrocarburi pentru fiecare din atelierele practice aferente activităților educaționale specifice (ex: aeronautică, automotive, etc.)

**Protecția împotriva zgomotului și vibrațiilor:**

lzolarea acustică a unităților funcționale împotriva zgomotului din spațiile adiacente se asigură prin elemente de construcție. Astfel, pereții, planșeele și pardoselile vor asigura indici de izolare la zgomot aerian side impact superioare valorilor de 51 dB (atenuare) side 60 dB (impact).

Valorile pentru durata de reverberație Tm în domeniul de frecvență 125 - 4000 Hz se încadrează în intervalul valorilor admisibile prevăzute în STAS 6156.

**Protecția solului și a subsolului:**

Sursele de poluanţi pentru sol, subsol, ape freatice şi de adâncime, provin din circulația autovechiculelor și staționarea acestora în interiorul parcelei.

Combaterea acestor surse de poluanți se realizează prin asigurarea circulației și a staționării autovehiculelor pe un strat impermeabil care, conform proiectului de sistematizare, va avea pantele în așa fel, încât apa provenită din urma ploilor, să fie colectată de receptoarele pluviale și direcționată către separatoarele de hidrocarburi, înainte de a ajunge în rețeaua publică de canalizare sau a solului permeabil.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** lucrarile vor fi executate numai cu societati autorizate, astfel incat sa nu existe risc de accidente; prin proiect au fost luate toate masurile de siguranta astfel incat sa nu existe risc de accident;

**g) *riscurile pentru sănătatea umană* –** Titularul deține Notificare asistență de specialitate nr. 367/A/20.02.2024 emisă de DSPJ Brașov;

Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023 cu modificarile si completarile ulterioare;

***2. Amplasarea proiectelor:***

***a) utilizarea actuala și aprobata a terenurilor:***

Conform PUZ aprobată prin Hotărârea Consiliului Local Brașov nr. 427/2008

- imobilul este situat in intravilanul Municipiului Brașov, drept de proprietate asupra terenului Municipiul Brașov, conf. CF nr. 175301 Brașov.

- folosinta actuala: teren cat. arabil.

- destinația conform P.U.Z (plan urbanistic zonal) Brașov la data prezentei: L2 – zonă de locuințe colective afectată de căi de comunicație, in conformitate cu Certificatului de urbanism nr. 2993/02.11.2022 cu valabilitate de 24 luni de la data emiterii, eliberat de Primaria Municipiului Brașov.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul.

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –***nu este cazul;

***iv) rezervatii și parcuri naturale –***nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –***nu este cazul*;*

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri – nu este cazul;***

***vii) zone cu densitate mare a populatiei –*** nu este cazul;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: aria geografica și numarul persoanelor afectate –*** nu este cazul;

***b)* *natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusă, doar pe perioada executării lucrărilor propuse prin proiect;

***f) debutul, durata, frecventa și reversibilitatea preconizate ale impactului –*** pe perioada executării lucrărilor durata impactului va fi scurta.

***g) cumularea impactului cu impactul altor proiecte existente și/sau aprobate*** *–* nu este cazul;

***h) posibilitatea de reducere efectiva a impactului –*** *nu este cazul.*

1. **Motivele pe baza carora s-a stabilit necesitatea neefectuarii evaluarii adecvate, sunt următoarele:**

* Proiectul propus **nu intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificările și completările ulterioare;

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

-proiectul propus **nu intră** subincidența prevederilor art. 48 și **nu intră** sub incidența art. 54 din Legea Apelor nr. 107/1996 cu modificările și completările ulterioare.

**Conditiile de realizare a proiectului:**

1. Se vor respecta prevederile OUG nr.195/2005, privind protectia mediului aprobată cu modificările și completările ulterioare, prin Legea nr.265/2006 cu modificările şi completările ulterioare, privind protecţia mediului;
2. Pe tot parcursul execuție lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
3. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta;
4. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
5. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
6. Se va respecta programul de lucru impus de Primaria Comunei Sânpetru în concordanta cu programul de odihna a locuitorilor din zona în conformitate cu Legea nr. 61/1991 cu modificarile și completarile ulterioare, privind linistea publica, pe toata perioada de execuție a lucrărilor de demolare;
7. Se va acorda atenţie manevrării utilajelor în apropierea zonelor locuite; Se vor lua măsuri corespunzatoare de a nu degrada sau ocupa terenul din zona limitrofa;
8. Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale și stradale;
9. Se va evita depozitarea necontrolata a deșeurilor rezultate;
10. Se va asigura salubrizarea zonei și mentinerea curateniei pe traseul drumurilor de acces, pe toata perioada realizarii lucrărilor;
11. Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementarii proiectului;
12. Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94;
13. Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloacelor de transport/utilajelor se vor executa doar la societati autorizate.
14. În vederea menținerii calității aerului, în parametri optimi, în zona amplasamentului, se vor respecta următoarele conditii:

* utilizarea apei, pentru suprimarea prafului în cantitatile, frecventa și proportiile necesare, în zona de lucru, la sfarșitul fiecarei saptamani de lucru, daca nu se vor desfasura operatiuni active mai mult de doua zile consecutiv;
* pe spatiile verzi, acolo unde, pentru efectuarea lucrărilor, s-a îndepartat stratul vegetal, la finalizarea acestora, vegetatia va fi replantata;
* minimizarea activităților generatoare de praf (taiere, spargerea betonului, etc.);
* se vor lua măsuri de acoperire, îngradire, închidere a stocurilor de materiale de constructie sau deșeuri, pentru prevenirea imprastierii cauzata de vant;

1. Oprirea motoarelor tuturor vehiculelor aflate în stationare, în zona șantierului;
2. Respectarea duratei de execuție a proiectului astfel încât disconfortul generat de poluarea fonică să fie cât mai redus ca timp;
3. În cazul unor poluări accidentale proiectantul şi constructorul răspund în solidar;
4. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada execuției lucrărilor cat și dupa aceasta;
5. Se vor respecta prevederile HG nr.1756/2006 cu modificările și completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil și de neşters marcajul european de conformitate CE, însoţit de indicarea nivelului garantat al puterii sonore;
6. Se vor alege trasee optime din punct de vedere al protectiei mediului, pentru deplasarea vehiculelor care transporta materiale de constructie care pot elibera în atmosfera particule fine; transportul acestor materiale se va face pe cat posibil cu vehicule dotate cu prelate;
7. Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zona;
8. Titularul proiectului raspunde pentru refacerea zonelor afectate de implementarea proiectului;
9. Terenul afectat temporar de lucrări, va fi adus la starea iniţială de utilizare;
10. Se vor respecta in integralitate, prevederile OUG nr. 92/2021 privind regimul deșeurilor, cu modificările și completările ulterioare, aprobată prin Legea nr. 17/2023 pentru aprobarea Ordonanței de Urgență a Guvernului nr. 92/2021 privind regimul deșeurilor;
11. Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de șantier se va realiza astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

• organizarea de șantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările și completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de șantier și a vecinătăţilor), după caz;

• întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili și uleiuri uzate pe sol/apă și de alte substanţe toxice și periculoase;

• se interzice stocarea temporară și depozitarea carburanţilor și substanţelor periculoase în zona aferenta amplasamentului;

• în perioada de execuție a lucrărilor vor fi stabilite zone de parcare a autovehiculelor și a utilajelor utilizate;

• este interzisă părăsirea incintei organizării de șantier cu roţile autovehiculelor şi/sau caroseria murdară;

25) In vederea mentinerii calitatii aerului, in parametrii optimi pentru pulberi, respectiv,  PM 2,5 si PM 10, in zona amplasamentului, in perioada lucrarilor de constructie se vor respecta urmatoarele conditii:

* utilizarea materialelor speciale (folie de plastic, plasa etc) cu care se va acoperi molozul pana la transportul lui;
* utilizarea apei, pentru suprimarea prafului, in cantitatile, frecventa si proportiile necesare in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;
* se vor lua masuri de acoperire, ingradire, inchidere a stocurilor de materiale de constructie sau deseuri, pentru prevenirea imprastierii cauzata de vant;
* curatarea  rotilor vehiculelor care ies de pe santier;
* oprirea motoarelor tuturor vehiculelor aflate in statioanare, in zona santierului;

În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare:

- art. 15 alin (2) lit a - ”*Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”;

- art. 21, alin.(4) ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului******proiectului****”.*

**Pentru legalitatea și autenticitatea documentelor depuse la dosar se face răspunzător titularul proiectului.**

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.**

**La finalizarea investitiei titularul va notifica autoritatea competentă pentru protecţia mediului, care va face un control de specialitate pentru verificarea respectării prevederilor Deciziei etapei de încadrare, conform art. 43, alin. (3) din Legea nr. 292/2018 privind evaluarea impactului anumitor proiecte publice şi private asupra mediului.**

**Procesul-verbal de constatare întocmit se anexeaza si face parte integranta din procesul-verbal de recepţie la terminarea lucrărilor, conform art. 43, alin. (4) din Legea nr. 292/2018 privind evaluarea impactului anumitor proiecte publice şi private asupra mediului.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

Conform prevederilor Legii nr. 292/2018 :

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

-anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinulministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

-art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIU A.A.A., ȘEF BIROU C.F.M.,**

**Liliana Cristina COPACEA Mirela MOISA**

**ÎNTOCMIT: ÎNTOCMIT:**

**Consilier Alexandra Mihaela SIPOS Consilier Iulia ENE**